**Упутство везано за поступак уписа корисника јавних средстава и других субјеката у Евиденцију корисника јавних средстава и поступак за отварање посебног наменског динарског подрачуна код Управе за трезор.**

**Поступак за упис**

Управа за трезор врши упис корисника јавних средстава и других субјеката у Евиденцији КЈС, на основу захтева за Упис на прописаном обрасцу који подноси корисник јавних средстава и следеће документације:

1. **решење о регистрацији код Агенције за привредне регистре, са додељеним МБ и ПИБ-ом или обавештење о разврставању Републичког завода за статистику са додељеним МБ;**
2. **потврда о извршеној регистрацији надлежног пореског органа са додељеним ПИБ-ом;**
3. **акт о именовању лица овлашћеног за заступање;**
4. **оверени потпис лица овлашћеног за заступање дат на прописаном обрасцу (ОП образац).**

**Поступак за отварање посебног наменског динарског подрачуна код Управе за Трезор**

Када је корисник јавних средстава, односно други субјект, уписан у Евиденцију корисника јавних средстава, врши отварање подрачуна на основу налога на прописаном обрасцу и документације:

1. **документ (акт) надлежног органа којим је предвиђено да се средства воде на подрачуну корисника јавних средстава код Управе (Одлука  о додели средстава);**
2. **потврда Народне банке Србије да корисник јавних средстава нема евидентиране основе и налоге у принудној наплати;**
3. **картон депонованих потписа лица овлашћених за потписивање налога ради располагања средствима са подрачуна;**
4. **акт, односно документ на основу кога су, сагласно прописима, средства која се воде на новоотвореном подрачуну ослобођена принудне наплате.**

У складу са напред наведеним, потребно је да се корисници јавних средстава, односно други субјекти, за упис у Евиденцију КЈС и отварање подрачуна, као и све додатне информације, обрате филијали Управе за трезор, према адреси седишта правног лица, а на основу података из регистра надлeжног органа за регистрацију субјеката.